Ruske Impyrium to bōło historyczne państwo we Ojropie a Azyji. Je to druge co do srogości ciōngłe impyrium w historyji świata. Na zaczōntku XIX stoleciŏ Rusyjŏ bōła nojsrogszym ôbszarowo krŏjym świata, a jeji granice rozciōngały sie ôd Arktycznego Ôceanu na pōłnocy do Czŏrnego Morza na połedniu, a ôd Bałtyckigo Morza na zachodzie do Pokojnego Ôceanu na weschodzie. Rozlygowane na tyj powiyrchni 176,4 mln ôbywateli impyrium stanowiyło w tym czasie trzeciõ co do srogości populacyjõ ludzkõ na świecie po Chinach a Brytyjskim Impyrium, nale roztajlowaniŏ w jejich ekōnōmicznym, etnicznym i religijnym sztatusie bōły fest widzialne. Regyrōnek kerowany bez cysŏrza bōł jednōm z ôstatnich mōnarchije absolutnych w Ojropie. Faktycznōm stolicōm Ruskigo Impyrium bōł bez bezma cołki ôkres jego istniyniŏ Pejtersburg, atoli z prawnego pōnktu widzyniŏ stolicōm ôstŏwała Moskwa. Gowōm impyrium bōł Wszechrosyjski Cysŏrz, kery mioł niyôgraniczōnõ, absolutnõ władzã do 1905 roku.